
DĖL PRIVALOMŲJŲ TECHNINIŲ APŽIŪRŲ ATIDĖJIMO


Išnagrinėję Lietuvos keleivių vežimo asociacijos kreipimąsi „Dėl privalomųjų techninių apžiūrų atidėjimo“, informuojame, kad pagal Lietuvos Respublikos saugaus eismo automobilių keliais įstatymo 10 straipsnio 1 dalies nuostatas klausimai, susiję su privalomosios transporto priemonių techninės apžiūros atlikimu, yra priskirti Lietuvos Respublikos susisiekimo ministerijos kompetencijos sričiai. 
Atkreipiame dėmesį į tai, kad Lietuvos Respublikos susisiekimo ministro 2020 m. balandžio 3 d. įsakymu Nr. 3-177 „Dėl Lietuvos Respublikos susisiekimo ministro 2008 m. spalio 24 d. įsakymo Nr. 3-406 „Dėl Privalomosios transporto priemonių techninės apžiūros atlikimo tvarkos aprašo patvirtinimo“ pakeitimo“, atsižvelgiant į Lietuvos Respublikos Vyriausybės 2020 m. kovo 14 d. nutarimą Nr. 207 „Dėl karantino Lietuvos Respublikos teritorijoje paskelbimo“ ir epideminę COVID-19 (koronavirusinės infekcijos) situaciją, privalomosios transporto priemonių techninės apžiūros atlikimo tvarka buvo pakeista.



	Vidaus reikalų viceministras                                                                                       Česlovas Mulma

